Chermanismos en occitán

Los **chermanismos en occitán** son elementos lingüisticos presents en esta luenga romance que se remontan a bella luenga chermanica. En occitán bi ha una primera entrada de goticismos como en las luengas iberorromanicas y part de las italianas, a los que siguió un superstrato chermanico francico común con las atras luengas galorromanicas. No siempre ye posible saber si un chermanismo antigo en occitán ye d'orichen gotico, francico u d'atra luenga chermanica. Tamién bi ha neerlandismos y tudesquismos, escandinavismos que han plegau principalment a traviés de lo francés en tiempos postmedievals, y dende lo sieglo XVIII, anglicismos propios de la vida moderna, que manimenos no se remontan necesariament a radices chermanicas.

## Primer estrato de chermanismos
Bi ha chermanismos que entroron en latín antes de las migracions y las invasions chermanicas por relacions comercials. Estas palabras pueden tener equivalents en atras luengas romances:
**SAPO* > *[[sabón]]*.
**SPELTA* > *[[Triticum spelta|espéuta]]*.
**THAHS* > *[[Taixudo|tais]]*.

## Segundo estrato de chermanismos

No siempre ye posible adchudicar un chermanismo antigo a una luenga chermanica concreta. Se da la circumstancia en occitán que bi ha palabras d'orichen gotico como *ban*, *banir*, *[[baniera]]*, *[[albergue|alberc]]*, *guequir*, *[[Tregua|trèga]]* / *trèva* y *ric* que se corresponden con cognatos en francés que se consideran d'orichen francico. Como la Galia tardo-romana u alto-medieval estió un escenario de migracions y cambios de poder d'uns cuantos pueblos chermanicos, lo segundo estrato de chermanismos se puede estudiar a partir de las diferents luengas chermanicas en conchunto.

### Fonetica de los chermanismos
Los chermanismos s'adaptoron a la fonetica de lo latín tardano y de l'occitán primerenco de diferents trazas d'acuerdo cuan entroron y dende que luenga entroron. Los chermanismos d'orichen francico son los que millor amuestran las trazas d'adaptar-sen los chermanismos por estar mes abundants.

En bel caso los fonemas y los grupos foneticos chermanicos s'adaptoron a los mes pareixius en latín tardano u en occitán y siguioron la mesma evolución que las formas analogas latinas u romances.

#### Vocalismo
Las vocals chermanicas s'adaptoron a lo sistema vocalico de lo latín vulgar. La ĭ breu chermanica se comportó como a la i breu latina y evolucionó ta *e*:
**Brĭkan* > *[[brega]]*.

Lo diftongo decreixent *AU* de los chermanismos se conserva en occitán por conservar-se tamién lo diftongo decreixent latín *AU* d'acuerdo con la fonetica de l'occitán:
***RAUSTJAN*, **ROSTIJAN* > *raustir* en occitán antigo, *rostir* en occitán actual.

#### Consonantismo
Lo fonema chermanico representau por la letra þ, equivalent a la letra griega Φ, que se representaba en latín con lo digrafo *[[th]]* s'adaptó como una /t/.
**Thahs* > *[[Taixudo|tais]]*, *taisson*.

La consonant inicial *K-* de los chermanismos puede evolucionar ta *g-*:
***Kratton* > *gratar*.

Lo grupo *-ht-* s'asimila a lo latín *-KT-* y sigue la suya evolución:
***Wahtta*  > *[[guaita|gaita]]*.

La *h* chermanica se fa muda, mesmo en gascón. 
**Spiehan* > *[[espionache|espiar]]*.

Lo grupo *hl-* esdeviene *fl-* u *l-*.
**Hlank* > *flanc*.
**Hlot* > *lot*.

Lo grupo *-hr-* esdeviene *r-*.
**Hrank* > *[[ran|rèng]]*.
***Hrampon* > *rampon*, *ramponar*.

La *w-* inicial chermanica esdeviene *gw* inicialment, tal y quiento conserva lo gascón, pero dimpués evoluciona ta *g-* en occitán cheneral.
**Wastjan* > *guastar* > *gastar*.

En posición intervocalica lo resultau puede estar diferent:
**Sparwari* > *esparvier*.
**Triwa* > *[[tregua|treva]]*.

Las consonants oclusivas xordas intervocalicas chermanicas de los primers chermanismos sonorizan lo mesmo que las latinas, de fueras de ciertas parlas gasconas pirenencas en continuidat territorial con l'aragonés central.
**Bukon* > *bugar*.

Manimenos, los franconismos tardanos conservan las consonants oclusivas intervocalicas xordas y sonoras sin modificar: 
**Wala-hlaupan* > *galaupar*.

## Campos semanticos
### Actividat belica
### Lexico churidico
### Fiestas
### Institucions
### Ropa
### Anatomía animal y humana
### Alimentos y cocina
### Fauna
### Flora
### Agricultura
### Medio fisico y rural
### Edificios
### Ferramientas
### Adchectivos
### Colors
### Antroponimos

## Estratos tercero, cuatrén, cinquén y seisén

## Chermanismos en occitán antigo
En occitán antigo bi heba uns chermanismos que han caito en desuso: *gurpir*, *gandir*, *esmaiar* y lo chermanismo transmeso por lo francés *guenchir*.

Bi heba parellas de sinomimos l'aun d'orichen latín y l'atro d'orichen chermanico que con lo paso de lo tiempo suposó lo predominio d'un solo elemento de la parella. 
*La palabra grecolatina *SPATHA* evolucionó ta *[[espada|espaza]]* y competiba con la chermanica *bran*.
*La palabra latina *LARIDU* orichinó *[[lardo|lard]]*, que competiba con la chermanica *bacon*.
*La palabra latina *SCAMNU* evolucionó ta *escan* / *escon* y competiba con la chermanica *[[banco|banc]]*.
*La palabra latina *SAGĬTTA* evolucionó ta *sageta*, *[[sayeta|saieta]]* y competiba con la chermanica *espieu*.

## Referencias

## Bibliografía
* Carlo Tagliavini: *Los orígenes de las lenguas neolatinas. Introducción a la filología romance*. Fondo de Cultura Economica, 1973.
* Bernard Pottier: *Los elementos gascones y languedocianos en el aragonés medieval* (traducción de Pilar García Mouton), pp.&nbsp;235–244. Archivo de Filología Aragonesa, 46-47 (1991)http://ifc.dpz.es/recursos/publicaciones/15/72/11pottier.pdf.
* Francho Nagore Laín: *Los occitanismos en aragonés*, , Nº 6, 1994 , pp.&nbsp;119–174.
* Fernández González, J.R.: *Gramática histórica provenzal*. Universidat d'Oviedo, 1985.
* Pierre Bec: *La langue occitane*. Colection Que sais-je?. Presses universitaires de France, 1973.
* Alberto Vàrvaro: *Quatorzième Congrès international de linguistique et de philologie romanes*. John Benjamins Publishing, 1976.
* Michel Piquemal, Nathalie Louveau: *Les mots des Occitans*. Édicions du Cabardès, 2013.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.